
Հաշվետվություն
ՀՀ ՆԳՆ հանցավորության վիճակագրության և

(30.07.2026 – 20.09.2026)

2026թ․-ի հուլիսի 30-ից սեպտեմբերի 20-ը ընկած ժամանակահտվածում ՀՀ ՆԳՆ հանցավորության վիճակագրության և հետազոտական կենտրոնի փորձագետ Լևոն Մարտիրոսյանի կողմից կատարվել են հետևյալ աշխատանքները․

1. Oracle և PostgreSQL տվյալների բազաների երկկողմանի համաժամանակեցման իրականացում
Windows սերվերում գործող Oracle և Linux սերվերում գործող PostgreSQL տվյալների բազաների միջև կարգաբերվել է տվյալների երկկողմանի համաժամանակեցում։
Համաժամանակեցվող աղյուսակների համար սահմանվել են տվյալների գրառումների նույնականացման համապատասխան մեխանիզմներ։
Oracle և PostgreSQL տվյալների բազաներում ստեղծվել են տրիգերներ (Triggers), որոնք գրանցում են տվյալների ավելացման (INSERT), փոփոխման (UPDATE) և հեռացման (DELETE) գործողությունները։
Ստեղծվել են փոփոխությունների հերթեր (Change Queue), որտեղ պահպանվում են համաժամանակեցման ենթակա փոփոխությունները։
Linux սերվերում ներդրվել և գործարկվել է ֆոնային ծառայություն, որը սահմանված կարճ պարբերականությամբ մշակում է փոփոխությունների հերթը և փոխանցում փոփոխությունները համապատասխան տվյալների բազա։
Ներդրվել է կրկնակի փոխանցումը կանխող մեխանիզմ, որի շնորհիվ համաժամանակեցման արդյունքում կատարված փոփոխությունը կրկին չի փոխանցվում սկզբնական տվյալների բազա։
Կատարվել է երկկողմանի համաժամանակեցման փորձարկում՝ Oracle և PostgreSQL տվյալների բազաներում տվյալների ավելացման և փոփոխման միջոցով։
Փորձարկման արդյունքում հաստատվել է տվյալների ճիշտ փոխանցումը երկու ուղղություններով՝ պահպանելով գրառումների նույնականացուցիչները։
Համաժամանակեցման ծառայությունը գործարկվել է շարունակական աշխատանքի ռեժիմով։

2. Տվյալների բազաների պահուստային պատճենների ստեղծում և նոր ստատիստիկայի վեբ հավելվածի տեղակայում
Windows սերվերում ստեղծվել է Oracle տվյալների բազայի ամբողջական պահուստային պատճեն։
Ստեղծված Oracle պահուստային պատճենը պահպանվել է սերվերում՝ հետագա վերականգնման հնարավորությունն ապահովելու նպատակով։
Linux սերվերում ստեղծվել է PostgreSQL տվյալների բազայի պահուստային պատճեն։
Ստեղծված պահուստային պատճենները սահմանվել են որպես տվյալների բազաների վերականգնման ելակետային տարբերակներ։
Մշակվել են նոր ստատիստիկայի վեբ հավելվածի ավտոմատացված տեղակայման սցենարներ (Deployment Scripts)։
Linux վիրտուալ մեքենայում տեղադրվել և կարգաբերվել է հավելվածի սպասարկման համար անհրաժեշտ վեբ սերվերը։
Կարգաբերվել են հավելվածի աշխատանքի համար անհրաժեշտ սերվերային պարամետրերը։
Տեղադրվել և կիրառվել են անվտանգ կապի համար անհրաժեշտ SSL/TLS հավաստագրերը։
Մշակված սցենարների միջոցով իրականացվել է նոր ստատիստիկայի վեբ հավելվածի տեղակայում և գործարկում Linux վիրտուալ մեքենայում։
Ստուգվել է հավելվածի հասանելիությունը HTTPS պաշտպանված կապի միջոցով։

3. Ծրագրային ապահովման մշակման համար PostgreSQL տվյալների բազայի տեխնիկական պատրաստում
PostgreSQL տվյալների բազայում կարգաբերվել է հավելվածից տվյալների ավելացման և փոփոխման հնարավորությունը։
Փոփոխվել է նոր գրառումների ստեղծման մեխանիզմը՝ համաժամանակեցման համար օգտագործվող ներքին տեխնիկական դաշտի ավտոմատ լրացումն ապահովելու նպատակով։
Ապահովվել է, որ հավելվածից INSERT գործողություններ կատարելիս ներքին համաժամանակեցման դաշտը ձեռքով լրացնելու անհրաժեշտություն չլինի։
Համաժամանակեցման մեխանիզմների ներդրումից հետո արտահանվել է PostgreSQL տվյալների բազայի արդիական կառուցվածքը (Schema)։
Արտահանված կառուցվածքում ներառվել են աղյուսակները, տրիգերները, ընթացակարգերը, գործառույթները և համաժամանակեցման համար ստեղծված այլ օբյեկտները։
Պատրաստվել են տվյալների բազայի միայն կառուցվածքը պարունակող առանձին փաթեթներ (Structure-only/Schema-only)՝ առանց աշխատանքային տվյալների։
Պատրաստված կառուցվածքային փաթեթները հասանելի են դարձվել ծրագրային ապահովման մշակման և տեխնիկական փաստաթղթավորման աշխատանքների իրականացման համար։

